Modalitate de calcul
Pentru persoane fizice taxele sunt calculate după cum urmează:
	Bun impozabil
	Modalitate de calcul

	Mijloace de transport
	Se calculează în funcție de tipul mijlocului de transport, capacitatea cilindrică, tonaj, sau cota taxă

	Clădiri
	Se calculează în funcție de suprafata, tipul construcției, data construcției și modul de dobândire

	Teren în proprietate
	Se calculează în funcție de suprafața și zona de amplasare

	Teren in folosință
	Se calculează în funcție de suprafața și zona de amplasare


Pentru persoane juridice impozitele/taxele privind un bun sunt calculate după cum urmează:
	Bun
impozabil/taxabil
	Modalitate de calcul

	Clădire
		Destinație rezidențială: impozitul se calculează prin aplicarea unei cote de 0,2% asupra valorii impozabile a clădirii;

	Destinație nerezidențială: impozitul/taxa se calculează prin aplicarea unei cote de 1,5% asupra valorii impozabile/taxabile a clădirii;

	Destinație mixtă: impozitul/taxa se determină prin însumarea impozitului calculat pentru suprafața folosită în scop rezidențial, cu impozitul/taxa calculat/ă pentru suprafața folosită în scop nerezidențial;

	Nereevaluată: în cazul în care proprietarul clădirii nu a actualizat valoarea impozabilă a clădirii în ultimii 5 ani anteriori anului de referință, cota impozitului/taxei pe clădiri este 5%.




	Teren
		Impozitul/taxa pe teren se stabilește anual, în sumă fixă pe metru pătrat, în mod diferențiat, luand în calcul suprafața totală a terenului, rangul localității în care este amplasat terenul, zona și categoria de folosință a terenului, conform încadrarii făcute de consiliul local, aplicând/înmulțind coeficientul stabilit anual la nivel local, la/cu suprafața totală a terenului.




	Mijloc de transport 
		Impozitul pe mijlocul de transport cu tracțiune mecanică, se calculează în funcție de capacitatea cilindrică a acestuia, prin înmulțirea fiecărei grupe de 200 cm3 sau fracțiune din aceasta, cu suma corespunzătoare stabilită anual la nivel local.

	Impozitul pe mijlocul de transport marfă cu masa totală autorizată egală sau mai mare de 12 tone, se stabilește anual, în sumă fixă, stabilită anual la nivel local.






